<b>וואת </b>התשובה השיבו גדולי נרבונה ע"ה על זאת השאלה וזהו לשונם על קריאת החומשים ששאלת לנו כך דעתנו נוט' אמת הוא שאמרו רבותי' אין קוראין בחומשין בצבור מפני כבוד הצבור וכן הלכה אך זה תשיב אל דעתך וכי ספר תורה שאנו קורין בו ושאנו עומדין מפניו מעובד הוא כהלכה למשה מסיני דמליח וקמיח ועפיץ ומפני מה אנו מברכין עליו וקורן בו אלא אנו סומכין על דברי הגאונים ז"ל שאמרו שאין בידינו מי שיודע לעבד העורות כהלכה למשה מסיני ורוב ספרי תורה שלנו עשויין מאלה העורות שאינן עבודין כהלכתן ומוטב שתעקר מצות העבוד ממקומה ולא נתבטל מקריאת התורה כמו שהתירו בספרי דאפטרתא דשרי לטלטולי ושרי למקרי ביה משום עת לעשות וכמו שהתירו גם כן בכתיבת האגרות והתלמוד הכי נמי באותן ספרים ובמקומו' רחוקים שאין להם ספר תורה מוטב שיקראו בחומשין הכל כקריאת ספר תורה בשלשה או שבעה ויברך כל אחד כתקנו שלא יתבטל מקריאת התורה ועוד ראיה ממה שאמרו ז"ל אין גוללין ספר תורה בצבור מפני כבוד צבור היכ' דמתרמי דוכתא דלית להו אלא חד ספרא גוללין בצבור ולא חיישינן לכבוד הצבור כדי שלא יתבטלו מן קריא' הפרשה ומפני כבודך ולמען יאמינו כי מאצלינו נשאל זה כתבנו לידך וחתמנו מקצתנו בזה: טודרוס ב"ר משה אברהם ב"ר יצחק משה ב"ר יוסף משלם ב"ר נתן מאיר ב"ר יעקב משה ב"ר טודרוס תם: